ทนายขอขมา แถลงข่าวผิด
ว่าศาลตัดสิน ประหารชีวิต เผาศาลากลาง,ทนาย นปช.ยอมรับผิดที่ให้ข้อมูลสื่อมวลชนคลาดเคลื่อนในกรณีคำตัดสินศาลฎีกาคดีเผาศาลากลางจังหวัดอุบลฯอ้างมีจำเลยมาฟังคำพิพากษาหลายคนทำให้สับสนเลยให้ข้อมูลสื่อมวลชนผิดพลาด พร้อมยอมรับผิดกับข้อผิดพลาดที่เกิดขึ้นจะรีบทำหนังสือแสดงความรับผิดชอบและไปขอขมาต่อศาลยุติธรรมต่อไป ขณะเดียวกัน แกนนำ นปช.แห่เข้าเยี่ยมให้กำลังใจจำเลยถึงเรือนจำ,จากกรณีนายสืบพงษ์ ศรีพงษ์กุล โฆษกศาลยุติธรรมออกมาระบุว่า ศาลจังหวัดอุบลราชธานีได้อ่านคำพิพากษาศาลฎีกา เมื่อวันที่ 16 ธ.ค. คดีกลุ่มแนวร่วมประชาธิปไตยต่อต้านเผด็จการแห่งชาติ (นปช.) จังหวัดอุบลราชธานี นำโดยนายพิเชษฐ์ ทาบุตดากับพวกรวม 20 คน ซึ่งเป็นจำเลยในการก่อเหตุวางเพลิงเผาศาลากลางจังหวัดอุบลราชธานี เมื่อวันที่ 19 พ.ค.53 โดยศาลฎีกาสั่งลงโทษจำเลยที่ 1 คือนายพิเชษฐ์ ทาบุตดากับจำเลยที่ 11 นายชัชวาล ศรีจันดา เพียงให้จำคุกตลอดชีวิตเท่านั้นไม่ได้ตัดสินให้ประหารชีวิตแล้วลดโทษเป็นจำคุกตลอดชีวิตตามที่เป็นข่าวแต่อย่างใด จากข้อความที่คลาดเคลื่อนดังกล่าวทำให้เกิดกระแสวิพากษ์วิจารณ์อย่างกว้างขวางนั้น,ต่อมาเมื่อเวลา 08.00 น. วันที่ 18 ธ.ค. นายวัฒนา จันทศิลป์ ทนายกลุ่มแนวร่วมประชาธิปไตยต่อต้านเผด็จการแห่งชาติ (นปช.) ในคดีเผาศาลากลางจังหวัดอุบลราชธานีและเป็นผู้ให้ข้อมูลที่คลาดเคลื่อนแก่สื่อมวลชนในคำพิพากษาศาลฎีกากล่าวยอมรับว่าให้ข้อมูลคำตัดสินของศาลฎีกาผิดพลาด เป็นความเข้าใจผิดของตนเพราะในวันนั้นมีจำเลยขึ้นศาลฟังคำพิพากษาพร้อมกันหลายคนทำให้เกิดความสับสนเลยให้ข้อมูลสื่อมวลชนผิดพลาดโดยเฉพาะจำเลยที่ 1 นายพิเชษฐ์ ทาบุตดาว่าลงโทษประหารชีวิตและลดโทษเหลือจำคุกตลอดชีวิตแต่ที่ถูกต้องให้ลงโทษจำคุกตลอดชีวิตเพียงอย่างเดียวไม่มีประหารชีวิต เมื่อมีการนำเสนอข่าวออกไป ตนพร้อมยอมรับผิดกับข้อผิดพลาดที่เกิดขึ้นและจะรีบทำหนังสือแสดงความรับผิดชอบและไปขอขมาต่อศาลยุติธรรม,ส่วนที่เรือนจำกลางจังหวัดอุบลราชธานี กลุ่มแกนนำ นปช. ประกอบด้วย นายณัฐวุฒิ ใสยเกื้อ นางธิดา ถาวรเศรษฐ นพ.เหวง โตจิราการ นายสมบัติ รัตโน อดีต ส.ส.พรรคเพื่อไทย จ.อุบลราชธานี และนางผาสุข ทาบุตดา อายุ 50 ปี ภรรยานายพิเชษฐ์ ทาบุตดา เดินทางเข้าเยี่ยมผู้ต้องขังคดีเผาศาลากลางจังหวัดอุบลราชธานี ซึ่งอยู่ภายในแดน 3 และแดนขังหญิงรวม 12 คน โดยมีเจ้าหน้าที่เรือนจำกลางจังหวัดอุบลราชธานี คอยอำนวยความสะดวกโดยให้เวลาเยี่ยมนานประมาณ 30 นาที,หลังออกมาจากเรือนจำฯ นายณัฐวุฒิให้สัมภาษณ์ว่า พวกตนมาเยี่ยมพี่น้องที่ต้องขังในคดีเผาศาลากลางอุบลราชธานีด้วยความห่วงใยและให้กำลังใจหลังถูกพิพากษาซึ่งไม่เห็นบ่อยนักที่ศาลชั้นต้นตัดสินเบาแต่ศาลฎีกากลับพิพากษาหนัก แต่เราต้องเคารพคำพิพากษาของศาล และไม่คิดว่าคำพิพากษาครั้งนี้จะเป็นบรรทัดฐานกับคดีเผาศาลากลางที่จังหวัดอื่นๆ เพราะน่าจะเป็นกระบวนการยุติธรรมเป็นกรณีไป,จากการพูดคุยทุกคนยังมีกำลังใจดีและยอมรับในคำตัดสินของศาล แต่นายพิเชษฐ์ ทาบุตดา กังวลกับธุรกิจจำหน่ายผลิตภัณฑ์ที่เพิ่งตั้งในนาม ชักธงรบ เป็นผลิตภัณฑ์ประเภทสบู่ แชมพูแต่มาต้องโทษเสียก่อน พวกผมรับปากจะช่วยประชาสัมพันธ์สานต่อการตลาดให้เพื่อนำรายได้จากการจำหน่ายผลิตภัณฑ์ไปเป็นทุนในการช่วยเหลือกันต่อไป นอกจากนี้ นายพิเชษฐ์ยังมีความกังวลในการที่จะต้องถูกส่งตัวไปที่เรือนจำคลองไผ่ซึ่งได้หาแนวทางช่วยเหลือ และให้ทนายถวายฎีกาขอพระราชทาน อภัยโทษเป็นกรณีๆไป นายณัฐวุฒิกล่าว,นายณัฐวุฒิกล่าวอีกว่า แนวทาง นปช.จะยึดหลักสันติวิธี ไม่ใช้ความรุนแรง จากนี้ไปจะพยายามไปเยี่ยมพี่น้องที่ถูกคุมขังทุกคนเพื่อแสดงออกว่าหัวใจเรายังอยู่ด้วยกันเหมือนพี่เหมือนน้องชะตากรรมของพี่น้องต้องห่วงใยกัน และก่อนออกมาจากห้องเยี่ยมทุกคนได้ร่วมกันร้องเพลงแสงดาวแห่งศรัทธาเพื่อยืนยันว่าทุกคนยังเป็นแสงดาวแห่งประชาธิปไตย จากนั้นนายณัฐวุฒิกับคณะได้ร่วมถ่ายภาพพูดคุยกับญาติของผู้ต้องขังก่อนเดินทางออกจากเรือนจำไปขึ้นเครื่องกลับกรุงเทพฯ ทันที
ทนาย นปช.ยอมรับผิดที่ให้ข้อมูลสื่อมวลชนคลาดเคลื่อนในกรณีคำตัดสินศาลฎีกาคดีเผาศาลากลางจังหวัดอุบลฯอ้างมีจำเลยมาฟังคำพิพากษาหลายคนทำให้สับสนเลยให้ข้อมูลสื่อมวลชนผิดพลาด
ทนาย นปช.,ยอมรับผิด,ให้ข้อมูลสื่อมวลชนคลาดเคลื่อน,คำตัดสิน,ศาลฎีกา,คดีเผาศาลากลางจังหวัด,ศาลจังหวัดอุบลราชธานี,พิเชษฐ์ ทาบุตดา,วัฒนา จันทศิลป์,ข่าว